Source: https://ispis.sk/judikatura/KSKE/2Sd57/2012
Timestamp: 2020-04-10 19:20:46+00:00
Document Index: 5308427

Matched Legal Cases: ['§ 76', '§ 112', '§ 122', '§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 76', '§ 112', '§ 76', '§ 122', '§ 250', 'súd ', 'súd ', '§ 250', '§ 250', 'súd ', 'súd ', '§ 146', '§ 246']

KSKE 2 Sd 57/2012 - iSpis
iSpis Judikatúra – KSKE 2 Sd 57/2012
KS v Košiciach, dátum 11.10.2012, sp.zn. KSKE 2 Sd 57/2012
§ 76 zákona č. 461/2003 § 112 zákona č. 461/2003 § 122 ods. 4 zákona č. 461/2003 § 250l ods. 2 OSP § 250a OSP § 250d ods. 3 OSP § 250h ods. 2 OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 2Sd/57/2012 Identifikačné číslo súdneho spisu: 7012200960 Dátum vydania rozhodnutia: 11. 10. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200960.2
Uznesenie Krajský súd v Košiciach v právnej veci navrhovateľky mal. B. X., bytom Detský domov E.", J. L. XX, V. A., zastúpená F.. F. G., riaditeľkou L. domova E." V. A., proti odporkyni Sociálna poisťovňa, ústredie, Ulica 29. augusta 8, Bratislava, v konaní o sirotský dôchodok navrhovateľky č. XXX XXX XXXX zo dňa 10.07.2012, takto
Podaním zo dňa 19.07.2012 sa navrhovateľka prostredníctvom svojej zástupkyne domáhala preskúmania rozhodnutia odporkyne č. XXX XXX XXXX zo dňa 10.07.2012, ktorým jej v zmysle ustanovenia § 76 a § 112 zákona č. 461/2003 o sociálnom poistení zastavila výplatu sirotského dôchodku pre navrhovateľku, z dôvodu, že maloletá B. X. prestala byť nezaopatreným dieťaťom.
Na základe odvolania zo dňa 19.07.2012 podaného navrhovateľkou Sociálna poisťovňa podala vyjadrenie, v ktorom uviedla, že pokiaľ navrhovateľka predloží potvrdenie o štúdiu tak, ako to uvádza v opravnom prostriedku, Sociálna poisťovňa opätovne posúdi nárok na ďalšiu výplatu sirotského dôchodku.
Dňa 04.10.2012 navrhovateľka predložila tunajšiemu súdu vyjadrenie, v ktorom uviedla, že trvá na opravnom prostriedku zo dňa 19.07.2012 a doložila fotokópiu potvrdenia o štúdiu zo dňa 22.08.2012, ktoré zaslala aj odporkyni.
Rozhodnutím zo dňa 12.09.2012 odporkyňa v zmysle ustanovenia § 76 a § 122 ods.4 zákona č. 461/2003 Z.z. o sociálnom poistení v znení neskorších predpisov uvoľnila výplatu sirotského dôchodku navrhovateľke v sume 42,40 eur mesačne odo dňa 02.09.2012.
Navrhovateľka vo svojom vyjadrení zo dňa 04.10.2012 vzala svoj opravný prostriedok v celom rozsahu späť a žiadala konanie zastaviť.
Podľa ustanovenia § 250d ods.3, veta prvá O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa ustanovenia § 250a alebo ak žaloba bola vzatá späť (ustanovenie § 250h ods.2) .
Pretože navrhovateľka vzala svoj návrh v celom rozsahu späť pred rozhodnutím súdu vo veci samej, súd konanie podľa vyššie citovaných zákonných ustanovení zastavil.
O náhrade trov konania súd rozhodol podľa ustanovenia § 146 ods.1 písm.c) , § 246c ods.1, 250l ods.2 O.s.p. tak, že žiaden z účastníkov nemá právo na ich náhradu pretože konanie bolo zastavené.